Téglát akart hazavinni emléktárgyként az egykori auschwitzi haláltábor területén működő múzeumból egy magyar pár, fejenként 346 eurós (több mint 112 ezer forintos) pénzbírságot és egyéves felfüggesztett börtönbüntetést kaptak - közölte a lengyel rendőrségre hivatkozva az MTI.

A magyar turisták a hétvégén keresték fel a koncentrációs tábort, amelynek teljes területe jogi védelmet élvez. A 30 éves nőre és a 36 éves férfira a többi látogató figyelt fel, amikor a krematórium maradványaiból téglákat tettek egy táskába. Ők értesítették a biztonsági őröket, akik rendőrt hívtak.

Fotó: Olvasónk, Csaba

A magyar turisták beismerték tettüket, és elmondták: emléktárgyként akarták hazavinni a téglákat, és nem tudták, hogy ezzel törvényt sértenek.